เหตุผลประกอบการลงทุนหุ้น as of May 31, 2024

|  |  |
| --- | --- |
| ADVANC | บริษัท แอดวานซ์ อินโฟร์ เซอร์วิส จำกัด (มหาชน) ประกอบธุรกิจให้บริการสื่อสารโทรคมนาคม ให้บริการโทรศัพท์เคลื่อนที่ อินเทอร์เน็ตความเร็วสูง และดิจิตัลเซอร์วิส บริษัทเป็นผู้นำเครือข่ายโทรศัพท์เคลื่อนที่ในประเทศไทย โดยมีส่วนแบ่งตลาดที่สูงถึง 48% จากความสามารถและคุณภาพในการบริการ รวมถึงศักยภาพในการแข่งขันที่สูง นอกจากนี้บริษัทยังมีโอกาสในการเติบโตในตลาดอินเทอร์เนตความเร็วสูงจากอัตราการเข้าถึงของครัวเรือนไทยที่ยังต่ำ พร้อมทั้งบริการทางดิจิตัลอื่นๆ ที่มีแผนจะทำให้ครบวงจรมากขึ้น |
| AOT | บริษัท ท่าอากาศยานไทย จำกัด (มหาชน) ประกอบธุรกิจท่าอากาศยานของประเทศไทย โดยมีท่าอากาศยาน เช่น ท่าอากาศยานสุวรรณภูมิ มีสถานะเป็นผู้ผูกขาดในธุรกิจ บริษัทมีศักยภาพในการเติบโตในระยะยาวอย่างแข็งแกร่งจากจุดแข็งในด้านการท่องเที่ยวของประเทศที่เติบโตต่อเนื่อง ประกอบกับการส่งเสริมของภาครัฐและการขยายตัวของสายการบินต้นทุนต่ำ นอกจากนี้หลังจากหลายประเทศทั่วโลกเริ่มผ่อนคลายมาตรการเดินทางระหว่างประเทศ คาดว่าปริมาณผู้โดยสารและเที่ยวบินจะสามารถฟื้นตัวต่อเนื่อง |
| BA | บริษัท การบินกรุงเทพ จำกัด (มหาชน) ประกอบธุรกิจสายการบิน ธุรกิจสนามบิน และธุรกิจที่เกี่ยวข้องกับธุรกิจสนามบิน ได้แก่ การให้บริการกิจการภาคพื้นดิน การให้บริการอาหารบนเที่ยวบิน และการให้บริการคลังสินค้าระหว่างประเทศ ให้กับสายการบินของบริษัทและสายการบินอื่นๆ โดยบริษัทได้รับประโยชน์จากการฟื้นตัวของภาคการท่องเที่ยว การกลับมาของนักท่องเที่ยวที่เพิ่มขึ้น โดยเฉพาะนักท่องเที่ยวชาวจีน |
| BBL | ธนาคารกรุงเทพ จำกัด (มหาชน) ประกอบธุรกิจธนาคารพาณิชย์ ให้บริการทางการเงินครบวงจรต่อธุรกิจขนาดใหญ่, SME และลูกค้าบุคคล บริษัทเป็นธนาคารชั้นนำของประเทศไทย มีเครือข่ายทุกพื้นที่ในประเทศ และเขตเศรษฐกิจสำคัญของโลก อีกทั้งมีสาขาคลอบคลุมใน CLMV ส่งเสริมความได้เปรียบในการสนับสนุนการค้าระหว่างประเทศในกลุ่ม CLMV มีศักยภาพในการเติบโตสูงจากการรวมกลุ่มของประชาคมอาเซียน นอกจากนี้บริษัทยังได้ทำการเป็นพันธมิตรกับบริษัท AIA ซึ่งจะก่อให้เกิด Synergy |
| BDMS | บริษัท กรุงเทพดุสิตเวชการ จำกัด(มหาชน) ประกอบธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโล และกลุ่มโรงพยาบาลรอยัล รวมถึงธุรกิจที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ เป็นต้น นอกจากบริษัทจะมีความได้เปรียบจากการกระจายฐานผู้ป่วยไปสู่ตลาดใหม่ เช่น จีน รัสเซีย และกลุ่ม CLMV แล้ว บริษัทยังเป็นผู้บุกเบิกในการบริการสุขภาพครบวงจร BDMS Wellness Clinic เพื่อสร้างการเติบโตของรายได้ในระยะยาว |
| BH | บริษัท โรงพยาบาลบำรุงราษฎร์ จำกัด (มหาชน) ประกอบธุรกิจโรงพยาบาลเอกชน ภายใต้ชื่อ โรงพยาบาลบำรุงราษฎร์อินเตอร์เนชั่นแนล ในกรุงเทพมหานคร โดยมีการให้บริการทางการแพทย์ครบวงจรทั้งผู้ป่วยนอกและผู้ป่วยใน รวมทั้งศูนย์บริการผู้ป่วยต่างชาติ และลงทุนในธุรกิจการแพทย์และธุรกิจที่เกี่ยวข้องทั้งในและต่างประเทศ โดยบริษัทยังมีทิศทางการเติบโตต่อเนื่องจากแนวโน้มของ medical tourism โดยเฉพาะผู้ป่วยกลุ่ม Middle east และ Indochina อีกทั้งบริษัทมีแผนเน้นการเพิ่ม penetration rate ในตลาดใหม่ อย่างซาอุดิอาระเบีย รวมถึงเจาะตลาดใหม่ในประเทศเวียดนาม |
| CK | บริษัท ช.การช่าง จำกัด (มหาชน) ประกอบธุรกิจก่อสร้าง ซึ่งสามารถรับบริหารโครงการขนาดใหญ่ที่ซับซ้อนทุกรูปแบบ รวมถึงการพัฒนา ลงทุน และบริหารโครงการสัมปทานระบบสาธารณูปโภคขั้นพื้นฐานขนาดใหญ่ในประเทศและภูมิภาคอย่างครบวงจร โดยบริษัทได้ประโยชน์จากการผลักดันการประมูลโครงการโครงสร้างพื้นฐานต่างๆ ของรัฐบาล โดยความคืบหน้าโครงการใหม่ๆ นั้นยังอยู่ในทิศทางที่ดี บริษัทมีโอกาสในการเข้าร่วมประมูลหลายโครงการ |
| CPALL | บริษัท ซีพี ออลล์ จำกัด (มหาชน) ประกอบธุรกิจร้านสะดวกซื้อภายใต้แบรนด์ 7-Eleven ลงทุนในธุรกิจสนับสนุนร้านค้าสะดวกซื้อและลงทุนในศูนย์จำหน่ายสินค้าภายใต้ชื่อ “แม็คโคร” บริษัทมีศักยภาพในการเติบโตจากการสร้างประสบการณ์ชอปปิ้งใหม่ของ 7-Eleven รุ่นใหม่ไปสู่ร้านค้าปลีกแบบ Omni-channel รวมถึงการเพิ่มประสิทธิภาพการดำเนินงานจากการใช้เทคโนโลยีซึ่งจะลดค่าใช้จ่ายในการดำเนินการมากขึ้น นอกจากนี้บริษัทยังมีโอกาสเติบโตจากนักท่องเที่ยวจีนที่มากขึ้นซึ่งมีระบบชำระได้ทั้ง UnionPay Alipay และ WeChat Pay ประกอบกับส่วนแบ่งรายได้จากห้างค้าปลีกแม็คโครซึ่งมีการเปิดสาขาเพิ่มอย่างต่อเนื่อง นอกจากนี้บริษัทยังมีแผนที่จะขยายการลงทุนไปในต่างประเทศมากขึ้น |
| CPF | บริษัท เจริญโภคภัณฑ์อาหาร จำกัด (มหาชน) ประกอบธุรกิจเกษตรอุตสาหกรรมและอาหารครบวงจร ได้แก่ (1) ธุรกิจอาหารสัตว์ (Feed) คือ การผลิตและจำหน่ายอาหารสัตว์ (2) ธุรกิจการเลี้ยงสัตว์ (Farm) คือ การเพาะพันธุ์สัตว์ การเลี้ยงสัตว์เพื่อการค้า และการแปรรูปเนื้อสัตว์ขั้นพื้นฐาน (3) ธุรกิจอาหาร (Food) คือ การผลิตเนื้อสัตว์แปรรูปกึ่งปรุงสุกและปรุงสุก และผลิตภัณฑ์อาหารสำเร็จรูป รวมถึงกิจการค้าปลีกอาหารและร้านอาหาร โดยดำเนินธุรกิจแบบครบวงจร ครอบคลุม 17 ประเทศ และส่งออกสินค้าไปมากกว่า 30 ประเทศทั่วโลก โดยบริษัทได้รับประโยชน์จากต้นทุนอาหารที่ลดลง ราคาหมูไก่ที่ปรับตัวขึ้น และยังทรงตัวอยู่ในระดับสูงได้ |
| CPN | บริษัท เซ็นทรัลพัฒนา จำกัด (มหาชน) ประกอบธุรกิจพัฒนาและให้เช่าพื้นที่ศูนย์การค้าขนาดใหญ่ รวมถึงธุรกิจอื่นที่เกี่ยวเนื่อง และส่งเสริมการประกอบธุรกิจศูนย์การค้า เช่น อาคารสำนักงาน โรงแรม ที่พักอาศัย และศูนย์อาหาร โดยบริษัทเริ่มเห็นสัญญาณเชิงบวกในการฟื้นตัวของรายได้ จากการเปิดประเทศทำให้นักท่องเที่ยวเพิ่มมากขึ้น ซึ่งส่งผลดีต่อ traffic ที่เพิ่มขี้นได้อย่างต่อเนื่อง นอกจากนี้บริษัทยังได้เข้าซื้อหุ้น SF ช่วยให้บริษัทขยายพอร์ตโครงการศูนย์การค้า ขยายฐานลูกค้าใหม่ในเขตบางนา บางใหญ่ และรังสิต ซึ่งเป็นการสร้างโอกาสเติบโตในระยะยาว |
| DELTA | บริษัทเดลต้า อีเลคโทรนิคส์ (ประเทศไทย) จำกัด (มหาชน) ประกอบธุรกิจผลิตและจำหน่ายผลิตภัณฑ์ด้านการจัดการระบบกำลังไฟฟ้า (Power management solutions) รวมถึงชิ้นส่วนอิเล็กทรอนิกส์บางประเภท ได้แก่ พัดลมอิเล็กทรอนิกส์ (DC Fan) อีเอ็มไอ ฟิลเตอร์ (EMI) และโซลินอยด์ มีฐานการผลิตอยู่ในภูมิภาคต่างๆ ทั่วโลก ได้แก่ เอเชีย ยุโรป และอเมริกาใต้ โดยบริษัทยังมีแนวโน้มเติบโตในระยะยาวในทุกหลุ่มสินค้า ทั้งกลุ่ม Data Center ที่ยังเติบโตดีต่อเนื่อง กลุ่ม EV car ที่ได้แรงหนุนจากหลายประเทศมีแผนยกเลิกการผลิตรถเครื่องยนต์สันดาปและสนับสนุน EV car นอกจากนี้บริษัทยังมีศักยภาพในการเติบโตด้วยจุดเด่นของสายการผลิตที่มีต้นทุนต่ำ มีฐานลูกค้าหลายกลุ่มสินค้าทั้งกลุ่มรถยนต์ กลุ่มโทรคมนาคม รวมทั้งมีลูกค้าในหลายภูมิภาคทั้งยุโรป สหรัฐฯ และเอเชีย |
| EPG | บริษัท อีสเทิร์นโพลีเมอร์ กรุ๊ป จำกัด (มหาชน) ประกอบธุรกิจหลักโดยการถือหุ้นในบริษัทอื่น (Holding Company) มีการลงทุนหลักในธุรกิจแปรรูปพลาสติก ได้แก่ (1) ธุรกิจผลิตและจำหน่ายฉนวนยางกันความร้อนและความเย็น ดำเนินการโดย บริษัท แอร์โรเฟลกซ์ จำกัด (AFC) (2) ธุรกิจผลิตและจำหน่ายอุปกรณ์ชิ้นส่วนตกแต่งรถยนต์ ดำเนินการโดย บริษัท แอร์โรคลาส จำกัด (ARK) และ (3) ธุรกิจผลิตและจำหน่ายบรรจุภัณฑ์พลาสติก ดำเนินการโดย บริษัท อีสเทิร์น โพลีแพค จำกัด (EPP) โดยกิจกรรมทางเศรษฐกิจที่กลับมาดำเนินการตามปกติ จะส่งผลให้ธุรกิจชิ้นส่วนยานยนต์ (ARK) และธุรกิจฉนวนยาง (AFC) สามารถฟื้นตัวได้ดี รวมถึง Gross profit margin ที่ได้รับผลบวกของการปรับราคาขายขึ้น |
| GLOBAL | บริษัท สยามโกลบอลเฮ้าส์ จำกัด (มหาชน) เป็นศูนย์จำหน่ายสินค้าวัสดุก่อสร้าง วัสดุตกแต่ง เครื่องมือ อุปกรณ์ที่ใช้ในงานก่อสร้าง ต่อเติม ตกแต่ง บ้านและสวนแบบควบวงจร (one stop shopping center) โดยใช้ชื่อทางการค้าว่า โกลบอล เฮ้าส์ (Global House) โดยนำระบบ Drive-through มาใช้เพื่อเพิ่มความสะดวกในการรับสินค้าโครงสร้างของลูกค้า โดยบริษัทได้ประโยชน์จากการงานภาครัฐที่จะเพิ่มขึ้นภายหลังการเลือกตั้ง และการฟื้นตัวของกำลังซื้อผู้บริโภค |
| GULF | บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) ประกอบธุรกิจผ่านการถือหุ้นในบริษัทอื่น (Holding Company)โดยมีโครงสร้างธุรกิจหลักแบ่งออกเป็น 3 กลุ่ม ได้แก่ (1) ธุรกิจพลังงาน (Energy Business) ซึ่งประกอบด้วยธุรกิจผลิตไฟฟ้าจากก๊าซธรรมชาติ พลังงานหมุนเวียน และก๊าซ โดยบริษัทดำเนินธุรกิจพลังงานมาอย่างยาวนานมากกว่า 30 โครงการ หรือมากกว่า 14 กิกะวัตต์ (2) ธุรกิจโครงสร้างพื้นฐานและสาธารณูปโภค (Infrastructure & Utilities Business) ซึ่งบริษัทลงทุนโคงรการทั่วประเทศ เช่น การพัฒนาท่าเรืออุตสาหกรรมมาบตาพุดระยะที่ 3 และการพัฒนาท่าเรือแหลมฉบังระยะที่ 3 และ (3) ธุรกิจดิจิทัล (Digital Business) เพื่อก้าวทันการเติบโตอย่างก้าวกระโดดของโครงสร้างพื้นฐานด้านดิจิทัลในประเทศไทย บริษัทได้ร่วมลงทุนในโครงการต่างๆ เช่น การเข้าเป็นผู้ถือหุ้น Intuch การลงุทนพัฒนา Data Center และการร่วมทุนกับ Binance เพื่อลงทุนในสินทรัพย์ดิจิทัล โครงสร้างพื้นฐานดิจิทัล และเทคโนโลยีบล็อกเชน |
| HANA | บริษัท ฮานา ไมโครอิเล็คโทรนิคส จำกัด (มหาชน) ดำเนินธุรกิจประกอบและจำหน่ายชิ้นส่วนอิเลคทรอนิคส์แบบครบวงจร โดยมีผลิตภัณฑ์หลักได้แก่ (1) ผลิตภัณฑ์ประเภทแผงวงจรอิเลคทรอนิคส์ (Printed Circuit Board Assembly) เป็นการนำชิ้นส่วนอุปกรณ์อิเล็กทรอนิกส์ประกอบลงในแผ่น PCB (2) ผลิตภัณฑ์แผงวงจรไฟฟ้า (Integrated Circuit) เป็นการประกอบแผ่นวงจรไฟฟ้าที่ใช้เป็นส่วนประกอบสำคัญในอุปกรณ์อิเล็กทรอนิกส์ต่างๆ (3) ผลิตภัณฑ์ประเภท micro display เป็นผลิตภัณฑ์ที่ใช้ในการเปลี่ยนสัญญาณทางไฟฟ้าเป็นสัญญาณภาพที่มีความละเอียดสูง บริษัทได้ประโยชน์จากการเติบโตของอุตสาหกรรมมือถือ นอกจากนี้บริษัทยังพัฒนา Wireless charging ของรถยนต์ EV ซึ่งมีอัตรากาไรขั้นต้นที่สูง และมีแนวโน้มเติบโตได้ดี |
| ICHI | บริษัท อิชิตัน กรุ๊ป จำกัด (มหาชน) ประกอบธุรกิจเครื่องดื่ม เป็นผู้ผลิตและจำหน่ายเครื่องดื่มชาเขียวพร้อมดื่ม อิชิตัน กรีนที, เครื่องดื่มสมุนไพร เย็นเย็น โดยอิชิตัน และเครื่องดื่มน้ำผลไม้ไม่อัดลม ไบเล่ จำหน่ายทั้งในประเทศและต่างประเทศ โดยบริษัทได้รับประโยชน์จากอากาศร้อนในประเทศไทยจะส่งผลดีต่อยอดขายเครื่องดื่ม รวมถึงการเติบโตของอุปสงค์ชาเขียว เครื่องดื่มสมุนไพรที่เพิ่มขึ้นอย่างต่อเนื่อง |
| KBANK | ธนาคารกสิกรไทย จำกัด (มหาชน) ประกอบธุรกิจธนาคารพาณิชย์ ธุรกิจหลักทรัพย์และธุรกิจที่เกี่ยวเนื่องกับสถาบันการเงิน เป็นหนึ่งในธนาคารชั้นนำของประเทศไทย ธนาคารมีแนวโน้มที่จะผลักดันค่าธรรมเนียมจากธุรกรรม cross sales ต่างๆ มากขึ้น ได้แก่ การขายประกัน กองทุน รวมถึงบริการ wealth management ซึ่งเริ่มเป็นที่นิยมมากขึ้น ธนาคารมีศักยภาพเติบโตระยะยาวจากการให้บริการสินเชื่อแก่ธุรกิจต่างๆในประเทศไทย รวมถึงมีศักยภาพในการลดต้นทุนในการดำเนินการจากการใช้เทคโนโลยีสมัยใหม่ |
| KCE | บริษัท เคซีอี อีเลคโทรนิคส์ จำกัด (มหาชน) ประกอบธุรกิจผลิตและจำหน่ายแผ่นพิมพ์วงจรอิเล็กทรอนิกส์ PCB ซึ่งเป็นแผ่น Epoxy Glass ที่มีสื่อนำไฟฟ้า เช่น ตะกั่ว ทองแดงเคลือบอยู่ และผลิตแผ่น PCB หลายชั้น ซึ่งเป็นชิ้นส่วนพื้นฐานสำคัญในการประกอบเครื่องคอมพิวเตอร์ เครื่องมือสื่อสารโทรคมนาคม อุตสาหกรรมยานยนต์และอุปกรณ์อิเล็กทรอนิกส์เกือบทุกชนิด โดยบริษัทมีแนวโน้มการเติบโตไปกับการฟื้นตัวของอุตสาหกรรมรถยนต์ คำสั่งซื้อรถยนต์ที่ฟื้นตัวขึ้นในสหรัฐฯ และยุโรป รวมถึงความต้องการ EV car ยังคงมีทิศทางเติบโตในอนาคต |
| MINT | บริษัท ไมเนอร์ อินเตอร์เนชั่นแนล จำกัด (มหาชน) ประกอบธุรกิจ 3 ธุรกิจ ได้แก่ (1) ไมเนอร์โฮเทลส์ ธุรกิจโรงแรม และธุรกิจอื่นๆ ที่เกี่ยวข้อง เช่น ธุรกิจศูนย์การค้าและบันเทิง ธุรกิจพัฒนาโครงการที่อยู่อาศัยเพื่อขาย และโครงการพักผ่อนแบบปันส่วนเวลา (2) ไมเนอร์ฟู้ด ธุรกิจอาหารและเครื่องดื่ม 2,300 สาขาใน 26 ประเทศทั่วโลก (3) ไมเนอร์ไลฟ์สไตล์ ธุรกิจจัดจำหน่ายสินค้าไลฟ์สไตล์ 470 แห่งภายใต้เครื่องหมายการค้าที่หลากหลาย รวมถึงธุรกิจรับจ้างผลิตสินค้า โดยธุรกิจโรงแรมจะเริ่มเห็นการฟื้นตัวตามการทยอยปลดล็อคการเดินทางท่องเที่ยวระหว่างประเทศ หลังจากการกระจายวัคซีนที่ทั่วถึง ซึ่งบริษัทจะฟื้นตัวได้เร็วกว่าคู่แข่งจากธุรกิจในยุโรปที่มีอุปสงค์ภายในประเทศที่แข็งแกร่ง ส่วนธุรกิจอาหารจะปรับตัวขึ้นจากฐานที่ต่ำในปีก่อน และการกระจายรายได้จากหลากหลายแบรนด์ทั้งในไทยและต่างประเทศ |
| MTC | บริษัท เมืองไทย แคปปิตอล จำกัด (มหาชน) ประกอบธุรกิจให้บริการสินเชื่อรถและสินเชื่อส่วนบุคคล บริษัทมีสาขาครอบคลุมทั่วประเทศ โดยเน้นการปล่อยสินเชื่อรถจักรยานยนต์ และครองส่วนแบ่งการตลาดมากที่สุดในประเทศ โดยคาดว่าความต้องการสินเชื่อ และคุณภาพสินทรัพย์ของบริษัทจะดีขึ้น จากอุปสงค์ที่ฟื้นตัวขึ้น ประกอบกับจำนวนสาขาที่ขยายเพิ่มขึ้น |
| PTTEP | บริษัท ปตท. สำรวจและผลิตปิโตรเลียมจำกัด (มหาชน) ประกอบธุรกิจสำรวจและผลิตปิโตรเลียมทั้งในและต่างประเทศ และการลงทุนในธุรกิจอย่างต่อเนื่อง โดยเป็นผู้ผลิตน้ำมันและก๊าซธรรมชาติที่ใหญ่ที่สุดในประเทศไทยและประเทศพม่า บริษัททำการบุกเบิกด้านพลังงานเพื่อความยั่งยืน มีศักยภาพการเติบโตจากการสำรวจเสาะหาแหล่งน้ำมัน ผลิตและจำหน่ายตามความต้องการใช้น้ำมันที่เพิ่มขึ้นของโลก |
| SCGP | บริษัท เอสซีจี แพคเกจจิ้ง จำกัด (มหาชน) ประกอบธุรกิจหลักในการให้บริการโซลูชันด้านบรรจุภัณฑ์แบบครบวงจร ซึ่งแบ่งออกเป็น 2 สายธุรกิจหลัก คือ สายธุรกิจบรรจุภัณฑ์แบบครบวงจร และสายธุรกิจเยื่อและกระดาษ รวมถึงธุรกิจอื่น ๆ ที่เกี่ยวเนื่อง ด้วยผลิตภัณฑ์ที่หลากหลายกว่า 120,000 รายการ โดยบริษัทมีแนวโน้มเติบโตในระยะยาวตามการของธุรกิจอีคอมเมิร์ซ รวมถึงการดูแลรักษาสิ่งแวดล้อมที่ทำให้บรรจุภัณฑ์รีไซเคิลได้รับความนิยมเพิ่มขึ้น |
| TRUE | บริษัท ทรู คอร์ปอเรชั่น จำกัด (มหาชน) ประกอบธุรกิจผู้ให้บริการด้านการสื่อสารโทรคมนาคม บริการด้านดิจิทัลครบวงจร และดิจิทัลคอนเวอร์เจนซ์ไลฟ์สไตล์ครอบคลุมทั้งโทรศัพท์เคลื่อนที่ บอร์ดแบนด์อินเทอร์เน็ต WiFi โทรทัศน์ คอนเทนต์ และดิจิทัลมีเดียแพลตฟอร์ม โดยหลังจากที่บริษัทได้ควบรวมกับบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) (DTAC) แล้ว ทำให้บริษัทให้ก้าวขึ้นสู่ผู้นำเศรษฐกิจดิจิทัล ด้วยการขยายขนาด การส่งมอบคุณค่าที่มากขึ้น รวมทั้งเพิ่มขีดความแข็งแกร่งจากการผนึกกำลังร่วมกัน (Synergy) ทั้งด้านการลงทุนและรายได้ ซึ่งจะขับเคลื่อนร่วมกัน อาทิ โครงข่ายโทรคมนาคมและโครงสร้างพื้นฐานดิจิทัล เครือข่ายไอที การจัดซื้อ การขาย การตลาด ช่องทางการค้าปลีก และค่าใช้จ่ายในการดำเนินงาน โดยจะนำสู่สมดุลความเสมอภาคและความเท่าเทียมในการแข่งขัน และจะนำมาสู่ประโยชน์สูงสุดของลูกค้า |
| WHA | บริษัท ดับบลิวเอชเอ คอร์ปอเรชั่น จำกัด (มหาชน) ประกอบธุรกิจพัฒนาและบริหารจัดการอสังหาริมทรัพย์, ธุรกิจพัฒนานิคมอุตสาหกรรม, ธุรกิจให้บริการด้านสาธารณูปโภคพลังงาน และธุรกิจให้บริการด้านดิจิตัล และมีนโยบายขายสินทรัพย์เข้ากองทรัสต์ฯ เพื่อเป็นแหล่งเงินทุน บริษัทเป็นผู้นำในการให้บริการแบบครบวงจรที่ครอบคลุมของลูกค้าที่เกี่ยวข้องกับการให้บริการด้าน logistics properties บริษัทมีแนวโน้มเติบโตจากยอด Pre-sales และ Transfer จากนักลงทุนที่เริ่มเดินทางมาเยี่ยมชมพื้นที่มากขึ้น รวมถึงมาตรการสนับสนุนจากภาครัฐ เช่น การตั้งเป้าผลิตและจูงใจการใช้ EV ในขณะที่ธุรกิจโลจิสติกส์ยังคงเติบโตได้ดี จากความต้องการพื้นที่คลังสินค้าให้เช่าเพิ่มขึ้น |